ai4bharat/Pralekha huggingface dataset:
পেট্রোলিয়ামওপ্রাকৃতিকগ্যাসমন্ত্রক
২০২০-র মে মাসের মাসিক উৎপাদন প্রতিবেদন
নয়াদিল্লি, ২৩ জুন, ২০২০
অশোধিত তেল উৎপাদন
চলতি বছরের মে মাসে উৎপাদন পরিমাণ ধার্য লক্ষ্যমাত্রার ৩.৪৬ শতাংশ কমে দাঁড়িয়েছে ২৬০২.৪০ হাজার মেট্রিক টন। উল্লেখ করা যেতে পারে, গত বছরের ঐ একই মাসে উৎপাদনের তুলনায় এবারের উৎপাদন ৭.০৬ শতাংশ কম। ২০২০’র এপ্রিল-মে পর্যন্ত সময়ে অপরিশোধিত তেল উৎপাদনের পরিমাণ দাঁড়িয়েছে ৫১৪৮.২২ হাজার মেট্রিক টন, যা ধার্য লক্ষ্যমাত্রার তুলনায় ২.৪৭ শতাংশ এবং গত বছরের ঐ একই সময়ের তুলনায় ৬.৭১ শতাংশ কম।
রাষ্ট্রায়ত্ত ওএনজিসি মে মাসে তেল উৎপাদন ব্লকগুলি থেকে গত মে মাসে ১৭১৯.১২ হাজার মেট্রিক টন অশোধিত তেল উৎপাদন করেছে, যা ধার্য লক্ষ্যমাত্রার ২.২৯ শতাংশ এবং গত বছরের ঐ একই মাসের তুলনায় ২.৩৫ শতাংশ কম। একইভাবে, ২০২০’র এপ্রিল-মে সময়ে সংস্থার অশোধিত তেল উৎপাদন পরিমাণ দাঁড়িয়েছে ৩৪০০.৮৯ হাজার মেট্রিক টন, যা ধার্য লক্ষ্যমাত্রার ১.৫২ শতাংশ কম। উল্লেখ করা যেতে পারে, রাষ্ট্রায়ত্ত গেইল কোভিড-১৯ লকডাউনের জন্য পশ্চিমাঞ্চলীয় উপকূল বরাবর তৈল কূপ থেকে উত্তোলন বন্ধ করে দিয়েছে।
রাষ্ট্রায়ত্ত অয়েল ইন্ডিয়া লিমিটেডের গত মে মাসে অপরিশোধিত তেল উৎপাদনের পরিমাণ ছিল ২৫৬.৪৫ হাজার মেট্রিক টন, যা ধার্য লক্ষ্যমাত্রার তুলনায় ১.৮৪ শতাংশ কম। সংস্থাটির এপ্রিল-মে পর্যন্ত সময়ে তেল উৎপাদন পরিমাণ দাঁড়িয়েছে ৫০৪.৭০ হাজার মেট্রিক টন, যা গত বছরের ঐ একই সময়ের তুলনায় ৬.৩৯ শতাংশ কম।
বেসরকারি সংস্থা বা যৌথ উদ্যোগগুলির মাধ্যমে গত মে মাসে অপরিশোধিত তেল উৎপাদনের পরিমাণ ছিল ৬২৬.৮৪ হাজার মেট্রিক টন। ধার্য মাসিক উৎপাদনের তুলনায় তেল উৎপাদন ৬.৯৮ শতাংশ কম। একইভাবে, এপ্রিল-মে পর্যন্ত সময়ে মোট তেল উৎপাদনের পরিমাণ দাঁড়িয়েছে ১২৪২.৬৩ হাজার মেট্রিক টন, যা আলোচ্য সময়ে ধার্য লক্ষ্যমাত্রার তুলনায় ৫.৪০ শতাংশ কম।
প্রাকৃতিক গ্যাসের উৎপাদনও গত মে মাসে ধার্য উৎপাদনের তুলনায় ১১.৩২ শতাংশ কমে দাঁড়িয়েছে ২৩০০ এমএম কিউবিক মিটার। এই উৎপাদন পরিমাণ গত বছরের আলোচ্য মাসের তুলনায় ১৬.০২ শতাংশ কম।
(CG/BD/SB
স্বাস্থ্যওপরিবারকল্যাণমন্ত্রক
দেশে ব্লাড ব্যাঙ্ক
নয়াদিল্লী, ২৯ মার্চ, ২০২২
দেশে বর্তমানে ৩ হাজার ৮৪০টি লাইসেন্স যুক্ত ব্লাড ব্যাঙ্ক রয়েছে। রক্ত সংগ্রহের জন্য সরকার ‘হাব ও স্পোক’ নীতি গ্রহণে উৎসাহী। এই নীতি অনুযায়ী হাবে রক্ত সংগ্রহ করে তার প্রক্রিয়াকরণ করা হবে। এরপর সেই রক্ত স্পোকের মাধ্যমে ছোটো ছোটো ব্লাড ব্যাঙ্কগুলিতে পাঠানো হবে। কোনো অঞ্চলের স্বাস্থ্য পরিকাঠামোর ওপর ভিত্তি করে সেখানকার ব্লাড ব্যাঙ্কের চাহিদা নির্ধারিত হয়। তবে রক্ত মজুত রাখার জন্য প্রত্যন্ত অঞ্চলেও ব্যবস্থা গড়ে তোলা যায়। ওই কেন্দ্রগুলিতে আপৎকালীন পরিস্থিতিতে রক্তের চাহিদা মেটানো হয়।
কেন্দ্র জাতীয় স্বাস্থ্য মিশনের আওতায় রাজ্য ও কেন্দ্রশাসিত অঞ্চলগুলির স্বাস্থ্য পরিকাঠামো উন্নয়নে সহায়তা করছে। এক্ষেত্রে বর্তমান ব্লাড ব্যাঙ্কগুলির মানোন্নয়ন এবং নতুন ব্লাড ব্যাঙ্ক গড়ে তোলার জন্যও উদ্যোগ নেওয়া হচ্ছে। দেশে ১১৩১টি ব্লাড ব্যাঙ্ক রক্তদান শিবিরের জন্য ব্লাড ব্যাগ, পরীক্ষার কিট সরবরাহ করে থাকে। এছাড়াও রাজ্য ও কেন্দ্রশাসিত অঞ্চলগুলিকে রক্ত সংগ্রহ করার জন্য ভ্রাম্যমান ভ্যান দেওয়া হয়েছে।
সরকারি বিভিন্ন দপ্তর, ইন্ডিয়ান রেডক্রস সোস্যাইটি, ব্লাড ডোনার অ্যাসোসিয়েশন সহ বিভিন্ন সংস্থা রক্তদানের প্রয়োজনীয়তার বিষয়ে মানুষের মধ্যে সচেতনতা গড়ে তুলছে। স্বেচ্ছায় রক্তদান দিবসের মতো বিভিন্ন অনুষ্ঠানের আয়োজন করা হয়। এক্ষেত্রে নেহরু যুবকেন্দ্র সংগঠন, এনএসএস এবং রেড রিবন ক্লাবের মাধ্যমে যুবক-যুবতীদের রক্তদানে উৎসাহী করার জন্য কলেজ বিশ্ববিদ্যালয়গুলিতে নানা কর্মসূচি গ্রহণ করা হয়। কেন্দ্রীয় সরকারি কর্মচারীরা যদি রক্তদান করেন তাহলে তাদের জন্য বছরে ৪টি স্পেশাল ক্যাজুয়াল লিভ বরাদ্দ করা হয়।
পশ্চিমবঙ্গে ১৫৩টি লাইসেন্স যুক্ত ব্লাড ব্যাঙ্ক রয়েছে। এর মধ্যে সরকারি ব্লাড ব্যাঙ্ক ১০৯টি ও বেসরকারি ব্লাড ব্যাঙ্ক ৪৪টি। ত্রিপুরায় ১৩টি লাইসেন্স যুক্ত ব্লাড ব্যাঙ্কের মধ্যে ১১টি সরকারি। আসামে লাইসেন্স যুক্ত ৮৬টি ব্লাড ব্যাঙ্কের মধ্যে ৪৬টি সরকারি এবং ৪০টি বেসরকারি ব্লাড ব্যাঙ্ক। আন্দামান ও নিকোবর দ্বীপপুঞ্জে তিনটি লাইসেন্স যুক্ত ব্লাড ব্যাঙ্কের মধ্যে ২টি সরকারি ব্লাড ব্যাঙ্ক।
রাজ্যসভায় আজ এক প্রশ্নের লিখিত জবাবে এই তথ্য জানিয়েছেন কেন্দ্রীয় স্বাস্থ্য ও পরিবার কল্যাণ দপ্তরের প্রতিমন্ত্রী ডাঃ ভারতী প্রবীণ পাওয়ার।
CG/CB/NS
(Visitor Counter : 191
বিজ্ঞানওপ্রযুক্তিমন্ত্রক
এনআরডিসি এবং এনএএল মহাকাশ ইঞ্জিনিয়ারিং সংক্রান্ত স্টার্ট-আপগুলিকে উৎসাহিত করবে
নয়াদিল্লি, ১৯ আগস্ট, ২০২০
উদ্ভাবনমূলক প্রচেষ্টাগুলিকে গবেষণার মূল ধারার সঙ্গে যুক্ত করতে স্টার্ট-আপগুলি গুরুত্বপূর্ণ ভূমিকা পালন করে। এছাড়াও স্টার্ট-আপগুলি শিল্প সংস্থা ও শিক্ষা প্রতিষ্ঠানের মধ্যে অংশীদারিত্ব গড়ে তুলতে সাহায্য করে। উদ্ভাবনের ক্ষেত্রে এ ধরনের বিষয়গুলিকে বিবেচনায় রেখে জাতীয় গবেষণা উন্নয়ন নিগম  এবং বিজ্ঞান ও শিল্প গবেষণা পর্ষদের অধীন ন্যাশনাল এরোস্পেস ল্যাবরেটরি  এক উদ্ভাবন তথা ইনকিউবেশন সেন্টার গড়ে তুলতে হাতে হাত মিলিয়েছে। এই ধরনের উদ্যোগ গ্রহণের উদ্দেশ্য হল মহাকাশ প্রযুক্তির মতো উদীয়মান ক্ষেত্রগুলিতে আগ্রহী স্টার্ট-আপ সংস্থাগুলির জন্য বেসরকারিভাবে তহবিলের সংস্থান করা।
এই কর্মসূচির আওতায় মহাকাশ প্রযুক্তির ক্ষেত্রে স্টার্ট-আপগুলি পরামর্শদাতা এবং সংশ্লিষ্ট ক্ষেত্রে সৃজনশীল উদ্ভাবনের জন্য উৎসাহদানের কাজ করবে। এনআরডিসি-র ম্যানেজিং ডায়রেক্টর ডঃ এইচ পুরুষোত্তম বলেছেন, দুই সংস্থার মধ্যে এ ধরনের অংশীদারিত্ব দেশের যুব সম্প্রদায়ের কাছে কর্মসংস্থানের সুযোগ-সুবিধা বাড়াবে। এনআরডিসি এবং এনএএল – উভয়ের কাছেই আজকের দিনটির অত্যন্ত তাৎপর্য রয়েছে কারণ, স্টার্ট-আপগুলিকে উদ্ভাবনমূলক প্রয়াসের অংশীদার হিসেবে সামিল করার এই প্রথম উদ্যোগ নেওয়া হয়েছে।
এনআরডিপি এবং এনএএল সংস্থার মধ্যে চুক্তিপত্রে স্বাক্ষর করেন এনআরডিসি-র চিফ ম্যানেজিং ডায়রেক্টর ডঃ এইচ পুরুষোত্তম এবং এনএএল সংস্থার ডায়রেক্টর ডঃ জিতেন্দ্র এ যাদব। স্বাক্ষরদান অনুষ্ঠানে দুই সংস্থার উচ্চপদস্থ আধিকারিকরা উপস্থিত ছিলেন। এছাড়াও, সিএসআইআর-এর মহানির্দেশক শ্রী আর বৈধেসওয়ারান সহ এনএএল এবং সিএসআইআর-এর আধিকারিকরাও অনুষ্ঠানে যোগ দেন।
(CG/BD/DM
স্বাস্থ্যওপরিবারকল্যাণমন্ত্রক
কোভিড-১৯ টিকাকরণ : ভ্রান্ত ধারণা বনাম প্রকৃত তথ্য
রাজ্য ও কেন্দ্রশাসিত অঞ্চলগুলি টিকা প্রস্তুতকারক সংস্থাগুলিকে টিকা কিনবার জন্য যে অর্থ দিয়েছিল সেই পরিমাণ টিকা যাতে তারা ২১ জুনের আগে পায় কেন্দ্র তা নিশ্চিত করেছে
টিকা প্রস্তুতকারক সংস্থাগুলির কাছে রাজ্যগুলির কোনো টিকা বকেয়া নেই
কেন্দ্র, রাজ্য ও কেন্দ্রশাসিত অঞ্চলগুলিকে যথেষ্ট পরিমাণে টিকা সরবরাহ করেছে
নয়াদিল্লী, ২২ জুন, ২০২১
এক শ্রেণীর সংবাদ মাধ্যমে খবর প্রকাশিত হয়েছে যে দিল্লী সরকার ১৮-৪৪ বছর বয়সীদের বিনামূল্যে টিকা দেওয়ার জন্য যে উদ্যোগ নিয়েছিল তা ব্যাহত হয়েছে। দিল্লি সরকার টিকা প্রস্তুতকারক সংস্থাগুলিকে টিকা সংগ্রহের জন্য উদ্যোগ নিলেও ওই টিকা পাওয়া যায়নি।
এই প্রসঙ্গে উল্লেখ করা প্রয়োজন যে রাজ্য ও কেন্দ্রশাসিত অঞ্চলগুলি টিকা প্রস্তুতকারণ সংস্থাগুলি থেকে টিকা কিনবার জন্য যে অর্থ দিয়েছিল সেই পরিমাণ টিকা যাতে তারা ২১শে জুনের আগে পায়, কেন্দ্র তা নিশ্চিত করেছে।
রাজ্যগুলি টিকা প্রস্তুতকারক সংস্থা থেকে সরাসরি টিকা সংগ্রহ করেছে। দিল্লী সরকারের কাছে ২১শে জুনের আগে নির্ধারিত ৫ লক্ষ ৬০ হাজার টিকার ডোজ পাঠানো হয়েছে। এছাড়াও কেন্দ্র দিল্লী সরকারকে বিনামূল্যে ৮ লক্ষ ৮০ হাজার টিকার ডোজ দিয়েছে। জুন মাসের মধ্যে আরও টিকা পাঠানো হবে। ২২শে জুন প্রাপ্ত হিসেবে দিল্লীর কাছে ৯ লক্ষ ৯০ হাজার টিকার ডোজ রয়েছে। এর মধ্যে অনেক ডোজ এখনও ব্যবহার করা হয়নি।
২১ জুন থেকে দেশের সমস্ত সরকারি হাসপাতাল ও স্বাস্থ্যকেন্দ্রে ১৮ ঊর্দ্ধ সকলের জন্য বিনামূল্যে কোভিডের টিকাকরণ শুরু হয়েছে। রাজ্য সরকারগুলি ২১ তারিখের আগে যে টিকা সংগ্রহ করেছিল এবং কেন্দ্র বিনামূল্যে বিভিন্ন রাজ্যে যত টিকা পাঠিয়েছে তার সাহায্যে এই টিকাকরণ কর্মসূচি চলছে।
(CG/ CB/NS
স্বাস্থ্যওপরিবারকল্যাণমন্ত্রক
কেন্দ্রীয় সরকার ব্ল্যাক ফাঙ্গাস জনিত রোগের চিকিৎসার জন্য অ্যামফোটেরিসিন- বি অ্যান্টিফাঙ্গাল ওষুধের সরবরাহ ও প্রাপ্যতার জন্য সক্রিয়ভাবে চেষ্টা চালাচ্ছে
নতুন দিল্লি, ২১ মে, ২০২১
কেন্দ্রীয় সরকার কোভিড-১৯ পরিচালনার ক্ষেত্রে ওষুধ এবং রোগ নির্ণয়ের যন্ত্রপাতি দেওয়ার ক্ষেত্রে রাজ্য ও কেন্দ্রশাসিত অঞ্চল গুলিকে "সম্পূর্ণ সরকার" ব্যবস্থার মাধ্যমে সহায়তা করে আসছে। মূলত ২০২০ সালের এপ্রিল থেকে বিভিন্ন ধরনের ওষুধ, চিকিৎসা সরঞ্জাম, পিপিই কিট এবং মাস্ক পর্যাপ্ত পরিমানে দেওয়ার ব্যবস্থা হয়েছে। তবে, সাম্প্রতিক সময়ে বেশ কয়েকটি রাজ্য এবং কেন্দ্রশাসিত অঞ্চল থেকে ব্ল্যাক ফাঙ্গাসে আক্রান্ত রোগীদের খবর পাওয়া গেছে। এই রোগের চিকিৎসার জন্য ব্যবহৃত একটি অ্যান্টি ফাংগাল ওষুধ অ্যামফোটেরিসিন- বি-র অভাব রয়েছে বলে জানা গেছে।
কেন্দ্রীয় স্বাস্থ্য মন্ত্রক ও ফার্মাসিটিক্যালস বিভাগ এবং বিদেশ বিষয়ক মন্ত্রক অ্যামফোটেরিসিন- বি ওষুধের অভ্যন্তরীণ উৎপাদন উল্লেখযোগ্য ভাবে বাড়ানোর জন্য যথাযথ চেষ্টা চালিয়ে যাচ্ছে।
দেশে এই জাতীয় ওষুধের পাঁচটি প্রস্তুতকারক এবং একটি আমদানিকারক রয়েছে।
এগুলি হচ্ছে-
১) ভারত সিরামস এন্ড ভ্যাকসিনস লিমিটেড।
২) বি ডি আর ফার্মাসিউটিক্যালস লিমিটেড।
৩) সান ফর্মা লিমিটেড।
৪) সিপ্লা লিমিটেড।
৫) লাইফ কেয়ার ইনোভেশনস।
৬) মাইল্যান ল্যাবস ।
২০২১ সালের এপ্রিল মাসে এই সংস্থাগুলির উৎপাদনক্ষমতা অত্যন্ত সীমিত ছিল। চলতি মাসে ১,৬৩,৭৫২ ভায়েলস
অ্যামফোটেরিসিন- বি- উৎপাদন করা হয়েছে।
জুন মাসে ২,৫৫,১১৪ ভায়েলস উৎপাদন করা হবে। এর পাশাপাশি আমদানিও করা হবে।
কেন্দ্রীয় স্বাস্থ্য মন্ত্রকের পক্ষ থেকে দেশের অভ্যন্তরে অ্যান্টিফাঙ্গাল ওষুধ উৎপাদনের জন্য ৫ টি সংস্থাকে লাইসেন্স দেওয়া হয়েছে।
এই সংস্থাগুলি হচ্ছে-
১) ন্যাটকো ফার্মাসিটিক্যালস, হায়দ্রাবাদ।
২) আলেম্বিক ফার্মাসিউটিক্যালস, ভাদোদারা।
৩) গুফিক বায়োসায়েন্সেস লিমিটেড, গুজরাট।
৪) এমকিওর ফার্মাসিটিক্যালস, পুনে।
৫) লাইকা, গুজরাট।
এই সংস্থাগুলির সম্মিলিত ভাবে চলতি বছরের জুলাই থেকে প্রতিমাসে ১,১১,০০০ ভায়েলস ওষুধ উৎপাদন করবে।
CG/ SB
(Visitor Counter : 199
প্রতিরক্ষামন্ত্রক
দেশীয়ভাবে প্রতিরক্ষা পণ্য উৎপাদন
নতুন দিল্লি, ২৬ জুলাই, ২০২১
আত্মনির্ভর ভারত অভিযানের অঙ্গ হিসেবে সরকার প্রতিরক্ষা খাতে দেশীয়ভাবে পণ্য উৎপাদনের প্রতি গুরুত্ব আরোপ করেছে।
এজন্য সরকারের পক্ষ থেকে বেশকিছু গুরুত্বপূর্ণ নীতি গ্রহণ করা হয়েছে।
প্রতিরক্ষা মন্ত্রকের পক্ষ থেকে গত ২০২০ সালের ২১ আগস্ট, ১০১ টি আইটেম নিয়ে প্রথম একটি ইতিবাচক দেশীয় করন তালিকা গ্রহণ করা হয়েছিল। পরবর্তীকালে ১০৮টি আইটেম নিয়ে দ্বিতীয় তালিকা ২০২১ সালের ৩১ মে প্রকাশ করা হয়।
দেশীয় ভাবে নির্মিত পণ্যগুলিকে প্রচারের আলোয় নিয়ে আসতে ২০২০ সালের ১৪ আগস্ট সৃজন নামে একটি পোর্টাল চালু করা হয়। সেখানে ১০৯৪০ আইটেম পেশ করা হয় যা আগে আমদানি করা হতো।
২০২০-২১ সালে ১৭৭৬ টি উপাদান দেশীয়ভাবে উৎপাদন করা হয়।
সরকার প্রতিরক্ষা খাতে প্রত্যক্ষ বৈদেশিক বিনিয়োগ স্বয়ংক্রিয় ভাবে ৭৪ শতাংশ এবং সরকারি ভাবে ১০০ শতাংশ করেছে।
সরকার উত্তর প্রদেশ এবং তামিলনাড়ুতে দুটি ডিফারেন্স ইন্ডাস্ট্রিয়াল করিডোর তৈরি করেছে।
আজ রাজ্যসভায় শ্রী এ বিজয় কুমারের প্রশ্নের লিখিত জবাবে প্রতিরক্ষা প্রতিমন্ত্রী শ্রী অজয় ভাট এই তথ্য জানিয়েছেন।
CG/ SB
(Visitor Counter : 106
প্রধানমন্ত্রীরদপ্তর
বেঙ্গালুরুর বশ স্মার্ট ক্যাম্পাসের উদ্বোধনী অনুষ্ঠানে ভিডিও’র মাধ্যমে প্রধানমন্ত্রীর ভাষণ
“প্রযুক্তি ও উদ্ভাবনে বিনিয়োগে জোর”
“ভারতে উৎপাদন ক্রমশ সবুজ হচ্ছে”
“ডিজিটাল ইন্ডিয়ার জন্য আমাদের লক্ষ্য সরকারের প্রতি পদক্ষেপে প্রযুক্তি ব্যবহারের সঙ্গে যুক্ত। আমি বিশ্বকে আমাদের দেশে বিনিয়োগের সুযোগ নেওয়ার আহ্বান জানাই”
বর্তমানে বশ যতটা জার্মানের ততটাই ভারতেরও। জার্মান কারিগরি ও ভারতীয় শক্তির অনন্য উদাহরণ এটি”
নয়াদিল্লি, ৩০ জুন, ২০২২
প্রধানমন্ত্রী শ্রী নরেন্দ্র মোদী ভারতে বশ ইন্ডিয়ার উপস্থিতির ১০০ বছর পূর্তি উপলক্ষে ভিডিও’র মাধ্যমে ভাষণ দেন।
প্রধানমন্ত্রী ভারতে বশ ইন্ডিয়ার ১০০ বছর পূর্তি উপলক্ষে তাঁদের অভিনন্দন জানান। তিনি বলেন, ভারতের স্বাধীনতার ৭৫ বছরে এর বিশেষ গুরুত্ব রয়েছে। তিনি বশ স্মার্ট ক্যাম্পাসের উদ্বোধন করেন। এই ক্যাম্পাসটি ভারতের জন্য বেশ কিছু আগামী প্রজন্মের সামগ্রী তৈরিতে সাহায্য করবে। জার্মান চ্যান্সেলর অ্যাঞ্জেলা মার্কেলের সঙ্গে ২০১৫ সালের অক্টোবর মাসে বেঙ্গালুরুতে বশ-এর সুবিধা কেন্দ্রে তার সফরের কথা স্মরণ করেন শ্রী মোদী।
বর্তমান সময়কে প্রযুক্তির যুগ বলে অভিহিত করে প্রধানমন্ত্রী অতিমারী পরিস্থিতিতে প্রযুক্তির উপকারিতায় গুরুত্ব দেন। তিনি বলেন, প্রযুক্তি ও উদ্ভাবন ক্ষেত্রে বিনিয়োগ জরুরি। উদ্ভাবনী কাজে বশ-এর ভূমিকার প্রশংসা করেন শ্রী মোদী। তিনি বলেন, ভারতের উন্নয়ন ক্রমশ সবুজ হয়ে উঠছে। গত আট বছরে সৌরশক্তির ব্যবহার ২০ গুণ বেড়েছে। ভারত ও ভারতের বাইরে কার্বন নিঃসরণে সমতা আনার বিষয়ে বশ-এর সাফল্যের প্রশংসা করেন তিনি।
শ্রী মোদী বলেন, বর্তমানে দ্রুত উন্নয়নশীল অর্থনীতিগুলির অন্যতম হ’ল ভারত। গত দু’বছরে বিনিয়োগ বেড়েছে অনেকটাই। এজন্য তিনি যুবসম্প্রদায় ও স্টার্টআপ-গুলিকে অভিনন্দন জানান। দেশের স্টার্টআপ জৈব ব্যবস্থা বিশ্বের অন্যতম সেরা। এক্ষেত্রে বহুবিধ সুবিধা রয়েছে। ভারত সরকার দেশের প্রত্যেক গ্রামে উচ্চগতির ইন্টারনেট পরিষেবা প্রদানের জন্য কাজ করছে। তিনি বলেন, “ডিজিটাল ইন্ডিয়ার জন্য আমাদের লক্ষ্য সরকারের প্রতি পদক্ষেপে প্রযুক্তি ব্যবহারের সঙ্গে যুক্ত। আমি বিশ্বকে আমাদের দেশে বিনিয়োগের সুযোগ নেওয়ার আহ্বান জানাই”।
প্রধানমন্ত্রী বশকে ভারতের জন্য আরও কিছু করার বিষয়ে চিন্তাভাবনা করার আবেদন জানান। আগামী ২৫ বছরে এই সংস্থা কি করতে পারে, সেই লক্ষ্য স্থির করতে বলেন। শ্রী মোদী বলেন, ১০০ বছর আগে একটি জার্মান কোম্পানী হিসাবে বশ ভারতে এসেছিল। কিন্তু, বর্তমানে এটি যতটা জার্মানীর ততটাই ভারতের। এই অংশীদারিত্ব ক্রমশ আরও মজবুত হবে বলে তিনি আশা প্রকাশ করেন।
PG/PM/SB
(
প্রধানমন্ত্রীরদপ্তর
প্রখ্যাত কন্নড় লেখক ও কবি চেন্নাভীরা কানাভির প্রয়াণে প্রধানমন্ত্রীর শোক প্রকাশ
নয়াদিল্লি, ১৬ ফেব্রুয়ারি, ২০২২
প্রধানমন্ত্রী শ্রী নরেন্দ্র মোদী প্রখ্যাত কন্নড় লেখক ও কবি চেন্নাভীরা কানাভির মৃত্যুতে গভীর শোক প্রকাশ করেছেন।
এক ট্যুইটে প্রধানমন্ত্রী বলেছেন, “চেন্নাভীরা কানাভির চমৎকার কবিতা ও লেখাগুলি কয়েক দশক ধরে কন্নড় সাহিত্যকে সমৃদ্ধ করেছে। তাঁর মৃত্যুতে শোকাহত। পরিবার ও অনুরাগীদের প্রতি সমবেদনা জানাই। ওম শান্তি”।
CG/SS/SB
(
প্রধানমন্ত্রীরদপ্তর
ত্রয়োদশ ব্রিকস শিখর সম্মেলনে প্রধানমন্ত্রীর উদ্বোধনী মন্তব্য
নয়াদিল্লি, ৯ সেপ্টেম্বর ২০২১
মাননীয় রাষ্ট্রপতি পুতিন, রাষ্ট্রপতি জি, রাষ্ট্রপতি রামাপোসা, রাষ্ট্রপতি বোলসোনারো,
নমস্কার,
ব্রিকস শিখর সম্মেলনে আপনাদের স্বাগত। ব্রিকস-এর পঞ্চদশ বার্ষিকী উপলক্ষে এই সম্মেলনের সভাপতিত্ব করতে পারা ভারত এবং আমার কাছে আনন্দের বিষয়। আপনাদের সঙ্গে আজকের শিখর বৈঠকের বিস্তারিত আলোচ্যসূচি রয়েছে। আপনারা সম্মত হলে আমরা এই আলোচ্যসূচি গ্রহণ করব। আলোচ্যসূচি গৃহীত হওয়ায় আপনাদের ধন্যবাদ।
মাননীয়গণ!
এই আলোচ্যসূচি গৃহীত হওয়ার ফলে আমরা সংক্ষেপে আমাদের উদ্বোধনী মন্তব্য রাখতে পারি। প্রথমে আমি আমার মন্তব্য রাখছি। আপনাদের প্রত্যেকে আপনাদের মন্তব্য রাখার জন্য আমি আমন্ত্রণ জানাব। সভাপতিত্বকালে, ব্রিকস-এর সমস্ত সদস্য এবং প্রত্যেকের কাছ থেকে আমরা সর্বোত সহযোগিতা পেয়েছি। এজন্য আপনাদের সকলকে আমি ধন্যবাদ জানাচ্ছি। গত এক এবং অর্ধ দশকে ব্রিকস-এর প্ল্যাটফর্ম অনেক সাফল্য প্রত্যক্ষ করেছে। আজ বিশ্বের উন্নয়নশীল অর্থনীতি হিসেবে আমাদের এখন এক প্রভাবশালী কন্ঠ। উন্নয়নশীল দেশগুলির অগ্রাধিকারের বিভিন্ন বিষয়ের ওপর আলোকপাত করার ক্ষেত্রে এই মঞ্চ খুবই প্রয়োজনীয় হয়ে দেখা দিয়েছে।
ব্রিকস নিউ ডেভেলপমেন্ট ব্যাঙ্ক, কন্টিনজেন্সি রিজার্ভ অ্যারেঞ্জমেন্ট এবং এনার্জি রিসার্চ কো-অপারেশন প্ল্যাটফর্ম-র মতো বিভিন্ন শক্তিশালী প্রতিষ্ঠান তৈরি করেছে। এগুলি নিয়ে নিঃসন্দেহে আমরা গর্ববোধ করতে পারি। তবে এই ক্ষেত্রে আমাদের আত্মসন্তুষ্টির অবকাশ নেই। আগামী ১৫ বছর ব্রিকস আরও বেশি ফলদায়ক হয়ে উঠুক তা আমরা নিশ্চিত করতে চাই।
সভাপতিত্বকালীন ভারত যে বিষয় নির্বাচন করেছে তা তার অগ্রাধিকারের ভিত্তিতেই যা হল ‘ব্রিকস@১৫ : ইন্ট্রা ব্রিকস কো-অপারেশন ফর কন্টিনিউইটি, কনসলিডেশন অ্যান্ড কনসেনসাস’। আমাদের ব্রিকস সহযোগিতার ক্ষেত্রে এই চারটি ‘সি’ হল মূল চালিকাশক্তি।
এ বছর কোভিডের চ্যালেঞ্জ সত্ত্বেও ১৫০টিরও বেশি ব্রিকস-এর বৈঠক এবং অনুষ্ঠানের আয়োজন করা হয়েছে। এর মধ্যে ২০টি মন্ত্রী পর্যায়ের। ব্রিকস বহু ক্ষেত্রে অনেক কিছুই ‘প্রথমবার’ করেছে। সম্প্রতি প্রথমবার ব্রিকস-এর ডিজিটাল সম্মেলন অনুষ্ঠিত হয়েছে। কারিগরি সহায়তায় স্বাস্থ্যের সুযোগ পৌঁছে দিতে উদ্ভাবনী উদ্যোগ নেওয়া হয়েছে। বহুস্তরীয় ব্যবস্থার সংস্কার এবং তা শক্তিশালী করতে ব্রিকস এই প্রথমবার যৌথ অবস্থান নিয়েছে।
ব্রিকস-এর সন্ত্রাস বিরোধী কর্মপ্রণালী আমরা গ্রহণ করেছি। আমাদের মহাকাশ সংস্থাগুলির মধ্যে দূর নিয়ন্ত্রিত উপগ্রহ সংযোগ গড়ে তোলার ক্ষেত্রে সমঝোতা হয়েছে যা এক নতুন অধ্যায়ের সূচনা করেছে। আমাদের শুল্ক দপ্তরগুলির মধ্যে সহযোগিতা অন্তঃদেশীয় ব্রিকস বাণিজ্যের ক্ষেত্রকে আরও সহজ করবে। ব্রিকস-এর টিকা গবেষণা ও উন্নয়ন কেন্দ্র ভার্চ্যুয়াল মাধ্যমে চালু করার ব্যাপারে আমাদের মধ্যে সহমত হয়েছে। একটি নতুন উদ্যোগ হিসেবে ব্রিকস সহযোগী ‘গ্রিন ট্যুরিজম’কে আমরা গড়ে তুলতে চাই।
মাননীয়গণ!
এই সমস্ত নতুন উদ্যোগ আমাদের নাগরিকদের ক্ষেত্রে ফলদায়কই কেবল হবে না, আগামী দিনগুলিতে ব্রিকস একটি প্রতিষ্ঠান হিসেবে প্রাসঙ্গিক থাকার পথও প্রশস্ত করবে। ব্রিকস-কে আরও বেশি কার্যকর করার লক্ষ্যে আজকের এই বৈঠক আমাদের সঠিক দিশা দেবে বলে আমি স্থির নিশ্চিত। গুরুত্বপূর্ণ আন্তর্জাতিক ও আঞ্চলিক বিভিন্ন বিষয় নিয়ে আমরা আলোচনা করব। আমি এখন আপনাদের সকলকে উদ্বোধনী মন্তব্য রাখার আহ্বান জানাই।
PG/AB/DM
(Visitor Counter : 56
নারীওশিশুবিকাশমন্ত্রক
জাতীয় মহিলা কমিশনের চেয়ারপার্সন শ্রীমতী রেখা শর্মা আরও তিন বছর মেয়াদের জন্য মনোনীত হয়েছেন
নয়াদিল্লি, ০৭ অগাস্ট, ২০২১
১৯৯০ সালের জাতীয় মহিলা কমিশন আইনের  ৩ নম্বর ধারা অনুসারে, কমিশনের বর্তমান চেয়ারপার্সন শ্রী রেখা শর্মা আজ থেকে  আরও তিন বছর মেয়াদে একই পদে মনোনীত হয়েছেন। তিনি ৬৫ বছর বয়স পূর্ণ হওয়া পর্যন্ত বা নতুন করে নির্দেশ জারি না হওয়া পর্যন্ত - এর মধ্যে যেটি আগে হবে, সেই সময় পর্যন্ত কমিশনের চেয়ারপার্সন হিসাবে দায়িত্ব পালন করবেন। বিশদে জানতে গেজেট বিজ্ঞপ্তি দেখুন - https://static.pib.gov.in/WriteReadData/specificdocs/documents/2021/aug/doc20218701.pdf
CG/BD/SB
(Visitor Counter : 1164
রাষ্ট্রপতিরসচিবালয়
রাষ্ট্রপতি রাম নাথ কোবিন্দ,পুথান্ডু পিরাপ্পু,রঙ্গিলা বিহু,নববর্ষ এবং বৈশাখাডীর প্রাক্কালে দেশবাসীকে শুভেচ্ছা জানিয়েছেন
নতুন দিল্লী ১৩ই এপ্রিল ২০২১
রাষ্ট্রপতি রাম নাথ কোবিন্দ আজ এক বার্তায় দেশের বিভিন্ন প্রান্তে ১৪ই এবং ১৫ই এপ্রিল পুথান্ডু পিরাপ্পু,রঙ্গিলা বিহু,নববর্ষ এবং বৈশাখাডীর প্রাক্কালে দেশবাসীর প্রতি এক বার্তায় বলেছেন:
"ভারতে এবং বিদেশে বসবাসকারী সমস্ত ভারতীয়দের প্রতি,শুভ পুথান্ডু পিরাপ্পু,রঙ্গিলা বিহু,নববর্ষ এবং বৈশাখাডীতে আমি আন্তরিক শুভেচ্ছা ও অভিনন্দন জানাচ্ছি।
এই নববর্ষ উদযাপন উৎসব,আমাদের দেশের বিভিন্ন প্রান্তে, বৈচিত্র ও বহুত্ববাদী ঐতিহ্যের মাধ্যমে নানা ভাবে পালন করা হয়,নতুন আশা এবং উদ্দীপনার সঙ্গে। এই সকল উৎসবের মধ্যে দিয়ে আমাদের দেশের কৃষকদের কঠিন পরিশ্রমকে শ্রদ্ধা জানানো হয়।
এই উপলক্ষকে সামনে রেখে সকল দেশবাসীর জীবনে শান্তি,সমৃদ্ধি এবং আনন্দধারা প্রবাহিত হোক আমরা এই প্রার্থনা করি এবং জাতির ঐক্য ও সৌভ্রাতৃত্বের বার্তা ছড়িয়ে দিতে চাই। আমরা বলিষ্ঠ ও আন্তরিক থেকে ঐক্যবদ্ধ ভাবে এবং নতুন উৎসাহের সঙ্গে দেশের উন্নয়নকে এগিয়ে নিয়ে যেতে চাই।"
(CG/PPM
সংস্কৃতিমন্ত্রক
ভারত সরকার গুরু নানক দেবজির ৫৫০তম জন্মবার্ষিকী ব্যাপকভাবে উদযাপনের সিদ্ধান্ত নিয়েছে
নয়াদিল্লি, ২০ নভেম্বর, ২০১৮
ভারত সরকার জাতীয় ও আন্তর্জাতিক স্তরে যথাযথ মর্যাদায় গুরু নানক দেবজির ৫৫০তম জন্মবার্ষিকী উদযাপনের সিদ্ধান্ত নিয়েছে। বর্ষব্যাপী এই উদযাপন পর্ব আগামী ২৩ নভেম্বর শুরু হচ্ছে। উদযাপন পর্ব চলাকালীন একাধিক স্মারক কর্মসূচি গ্রহণ করা হয়েছে। ধার্মিক এই সমস্ত কর্মসূচিগুলির মধ্যে রয়েছে – কীর্তন, গুরুবাণী, প্রভাতফেরি, লঙ্গর এবং শিক্ষামূলক অনুষ্ঠান। এছাড়াও, গুরু নানক দেবজিকে নিয়ে আলোচনাসভা, কর্মশিবির, বক্তৃতামালা প্রভৃতি আয়োজন করা হবে। শিরোমনি গুরুদ্বোয়ারা প্রবন্ধক কমিটি  বর্ষব্যাপী উদযাপন অনুষ্ঠান আয়োজনে ভারত সরকারকে সাহায্য করবে। এই উপলক্ষে স্মারক মুদ্রা ও ডাকটিকিটও প্রকাশ করা হবে।
গ্রেট ব্রিটেন ও কানাডায় গুরু নানক দেবজি নামাঙ্কিত মর্যাদাপূর্ণ প্রাতিষ্ঠানিক পদ তৈরি করা হবে। এছাড়াও, আন্তর্জাতিক স্তরে সেমিনার আয়োজন করার পরিকল্পনা রয়েছে। পাঞ্জাবে ইন্টারফেইথ স্টাডিজ সংক্রান্ত একটি জাতীয় স্তরের প্রতিষ্ঠান গড়ে তোলা হবে। দূরদর্শন, রাজ্যসভা এবং লোকসভা টেলিভিশনের পক্ষ থেকে গুরু নানক দেবজির স্মরণে আয়োজিত বিভিন্ন অনুষ্ঠান সরাসরি সম্প্রচার করা হবে। একাধিক ভারতীয় ও বিদেশি ভাষায় গুরুবাণী প্রকাশ করা হবে। সুলতানপুর লোধি শহরকে হেরিটেজ সিটি হিসাবে গড়ে তোলা হবে। পাকিস্তানের কার্তারপুর সাহিব দেখার জন্য ভারতীয় ভূখন্ডে একটি উচ্চ ক্ষমতাসম্পন্ন দূরবীক্ষণ যন্ত্র বসানো হবে। সুলতানপুর লোধি রেল স্টেশনের মানোন্নয়ন করা হবে। গুরু নানক দেবজির স্মৃতি বিজড়িত স্থানগুলিতে যুক্ত করে একটি ট্রেনও চালানো হবে।
SSS/BD/SB…
(Visitor Counter : 121
স্বাস্থ্যওপরিবারকল্যাণমন্ত্রক
ভারতে কোভিড-১৯ টিকাকরণের সংখ্যা ৯৪ কোটির মাইলফলক ছাড়িয়েছে
দেশে গত ২৪ ঘন্টায় ৬৬ লক্ষ ৮৫ হাজারের বেশি টিকার ডোজ দেওয়া হয়েছে
বর্তমানে সুস্থতার হার ৯৭.৯৯ শতাংশ, যা ২০২০-র মার্চ থেকে সর্বাধিক
দেশে গত ২৪ ঘণ্টায় নতুন করে আক্রান্তের সংখ্যা ১৮ হাজার ১৬৬
দেশে সুস্পষ্টভাবে করোনায় আক্রান্তের সংখ্যা ২ লক্ষ ৩০ হাজার ৯৭১, যা মোট আক্রান্তের ০.৬৮ শতাংশ
সাপ্তাহিক-ভিত্তিতে আক্রান্তের হার ১.৫৭ শতাংশ, যা গত ১০৭ দিন ৩ শতাংশের নীচে
নতুন দিল্লি, ১০ অক্টোবর, ২০২১
দেশে গত ২৪ ঘন্টায় ৬৬ লক্ষ ৮৫ হাজার ৪১৫টি টিকার ডোজ দেওয়া হয়েছে। এরফলে, আজ সকাল ৭টা পর্যন্ত পাওয়া প্রাথমিক তথ্যানুযায়ী মোট টিকাকরণের সংখ্যা ৯৪ কোটি ৭০ লক্ষ ১০ হাজার ১৭৫।
আজ সকাল ৭-টা পর্যন্ত পাওয়া তথ্যের ভিত্তিতে মোট টিকাকরণের পরিসংখ্যান নিম্নরূপ:
|
|
স্বাস্থ্যকর্মী
|
|
প্রথম ডোজ
|
|
১,০৩,৭৫,১১১
|
|
দ্বিতীয় ডোজ
|
|
৯০,০৯,২১৭
|
|
অগ্রভাগে থাকা করোনা-যোদ্ধা
|
|
প্রথম ডোজ
|
|
১,৮৩,৫৮,৫৪২
|
|
দ্বিতীয় ডোজ
|
|
১,৫৩,২২,২৯০
|
|
১৮-৪৪ বছর বয়সী
|
|
প্রথম ডোজ
|
|
৩৮,২৫,৪০,০৫৬
|
|
দ্বিতীয় ডোজ
|
|
১০,০৩,৯২,৯৪০
|
|
৪৫-৫৯ বছর বয়সী
|
|
প্রথম ডোজ
|
|
১৬,৫০,১৪,৭২৭
|
|
দ্বিতীয় ডোজ
|
|
৮,২৫,২২,৪৭০
|
|
৬০ বছরের বেশি বয়সী
|
|
প্রথম ডোজ
|
|
১০,৪২,২৭,৭২২
|
|
দ্বিতীয় ডোজ
|
|
৫,৯২,৪৭,১০০
|
|
মোট
|
|
৯৪,৭০,১০,১৭৫
দেশে গত ২৪ ঘন্টায় করোনা মুক্ত হয়েছেন ২৩ হাজার ৬২৪ জন। এর ফলে, মহামারীর শুরুর সময় থেকে মোট সুস্থতার সংখ্যা ৩ কোটি ৩২ লক্ষ ৭১ হাজার ৯১৫।
জাতীয় স্তরে সুস্থতার হার বর্তমানে ৯৭.৯৯ শতাংশ, যা ২০২০-র মার্চ থেকে এযাবৎ সর্বাধিক।
কেন্দ্রীয় সরকারের পাশাপাশি রাজ্য ও কেন্দ্রশাসিত অঞ্চলগুলির লাগাতার সমন্বয় মূলক প্রয়াসের ফলে দৈনিক ভিত্তিতে আক্রান্তের সংখ্যা গত ১০৫ দিন ৫০ হাজারের নিচে রয়েছে।
দেশে গত ২৪ ঘণ্টায় নতুন করে আক্রান্তের সংখ্যা ১৮ হাজার ১৬৬, যা ২১৪ দিনে সর্বনিম্ন।
দেশে সুস্পষ্টভাবে আক্রান্তের সংখ্যা বর্তমানে ২ লক্ষ ৩০ হাজার ৯৭১, যা ২০৮ দিনে সর্বনিম্ন। এরফলে দেশে মোট আক্রান্তের মধ্যে সুস্পষ্ট ভাবে করোনায় আক্রান্তের হার ০.৬৮ শতাংশ।
দেশে নমুনা পরীক্ষার হার লাগাতার বৃদ্ধি পেয়েছে। এর ফলে, গত ২৪ ঘণ্টায় ১২ লক্ষ ৮৩ হাজার ২১২টি নমুনা পরীক্ষা হয়েছে। সামগ্রিকভাবে দেশে মোট নমুনা পরীক্ষার সংখ্যা এখনও পর্যন্ত ৫৮ কোটি ২৫ লক্ষ ৯৫ হাজার ৬৯৩।
দেশে একদিকে যখন নমুনা পরীক্ষার হার লাগাতার বেড়েছে, অন্যদিকে তখন সাপ্তাহিক-ভিত্তিতে আক্রান্তের হার দাঁড়িয়েছে ১.৫৭ শতাংশ, যা গত ১০৭ দিন ৩ শতাংশের নীচে। একইভাবে, দৈনিক-ভিত্তিতে আক্রান্তের হার ১.৪২ শতাংশ। দৈনিক-ভিত্তিতে আক্রান্তের হার গত ৪১ দিন ৩ শতাংশের নীচে এবং ১২৪ দিন ৫ শতাংশের নিচে রয়েছে।
(CG/BD/AS/
প্রধানমন্ত্রীরদপ্তর
প্রধানমন্ত্রীর সঙ্গে নোকিয়ার প্রেসিডেন্ট এবং মুখ্য কার্যনির্বাহী আধিকারিকের সাক্ষাৎ
নয়াদিল্লি, ১৩ মার্চ, ২০২৩
প্রধানমন্ত্রী শ্রী নরেন্দ্র মোদীর সঙ্গে নোকিয়ার প্রেসিডেন্ট এবং মুখ্য কার্যনির্বাহী আধিকারিক শ্রী পেক্কা লুন্ডমার্ক সাক্ষাৎ করেছেন।
এক ট্যুইট বার্তায় প্রধানমন্ত্রী বলেছেন, “শ্রী @PekkaLundmark – এর সঙ্গে ফলপ্রসূ বৈঠক হয়েছে। বৈঠকে আমরা সমাজ কল্যাণের জন্য প্রযুক্তির ব্যবহার নিয়ে আলোচনা করেছি। বৈঠকে পরবর্তী প্রজন্মের ডিজিটাল পরিকাঠামো নির্মাণে ভারতের অগ্রগতি নিয়েও আলোচনা হয়েছে”।
PG/CB/SB
(
প্রধানমন্ত্রীরদপ্তর
পয়লা বৈশাখে প্রধানমন্ত্রীর শুভেচ্ছা
নতুনদিল্লি, ১৫ই এপ্রিল, ২০২১
প্রধানমন্ত্রী শ্রী নরেন্দ্র মোদী ভারত ও বিশ্বের নানা প্রান্তে থাকা বাঙালিদের পয়লা বৈশাখের শুভেচ্ছা জানিয়েছেন।
এক ট্যুইট বার্তায় প্রধানমন্ত্রী বলেছেন, “ শুভ নববর্ষ ! বাঙলার মানুষের ভালোবাসা আর প্রাণস্পন্দন প্রকৃত অর্থেই মন ছুঁয়ে যায়।
পয়লা বৈশাখে ভারত ও বিশ্বের নানা প্রান্তে থাকা বাঙালিদের আমার আন্তরিক শুভেচ্ছা জানাই। নতুন বছর সকলের জীবনে সুখ সমৃদ্ধি নিয়ে আসুক, সকলে সুস্বাস্থ্যের অধিকারী হোন। “
CG/CB/
(
স্বাস্থ্যওপরিবারকল্যাণমন্ত্রক
দেশজুড়ে টিকাকরণ অভিযানের তৃতীয় পর্বে ১৫.৬৮ কোটির বেশি টিকার ডোজ দেওয়া হয়েছে টিকাকরণের তৃতীয় পর্বের প্রথম দিনে ১৮-৪৪ বছর বয়সীদের মধ্যে ৮৬ হাজারেরও বেশি মানুষ টিকা পেয়েছেন গত ২৪ ঘন্টায় ৩ লক্ষের বেশি মানুষ আরোগ্য লাভ করেছেন
নয়াদিল্লী, ২ মে, ২০২১
কেন্দ্র কোভিড-১৯ মহামারীর বিরুদ্ধে পুরো সরকারের নিয়ন্ত্রণাধীন উদ্যোগে কেন্দ্রের সঙ্গে রাজ্য ও কেন্দ্রশাসিত অঞ্চলগুলিও রয়েছে। নমুনা পরীক্ষা, সংক্রমিতকে শনাক্ত করা, চিকিৎসার ব্যবস্থা করা এবং যথাযথ কোভিড আচরণবিধি মেনে চলার পাশাপাশি সরকারের ৫ দফা কৌশলের অন্যতম হল টিকাকরণ অভিযান।
কোভিড-১৯ টিকাকরণ অভিযানের তৃতীয় পর্যায় পয়লা মে থেকে শুরু হয়েছে। এই কাজে গতি আনার জন্য মুক্ত নীতি বাস্তবায়িত হচ্ছে। ২৮ এপ্রিল থেকে নতুন যারা টিকা পাবেন তাদের নাম নথিভুক্তকরণের কাজ শুরু হয়েছে।
তৃতীয় পর্বের টিকাকরণে আজ পর্যন্ত ১৫.৬৮ কোটি টিকার ডোজ দেওয়া হয়েছে। এর মধ্যে ১১টি রাজ্যে ১৮-৪৪ বছর বয়সী ৮৬,০২৩ জন সুবিধাভোগী টিকার প্রথম ডোজটি পেয়েছেন। ছত্তিশগড়ে ৯৮৭ জন, দিল্লীতে ১৪৭২ জন, গুজরাটে ৫১,৬২২ জন, জম্মু-কাশ্মীরে ২০১ জন, কর্ণাটকে ৬৪৯ জন, মহারাষ্ট্রে ১২,৫২৫ জন, ওড়িশায় ৯৭ জন, পাঞ্জাবে ২৯৮ জন, রাজস্থানে ১৮৫৩ জন, তামিলনাড়ুতে ৫২৭ জন এবং উত্তরপ্রদেশে ১৫,৭৯২ জন টিকা পেয়েছেন।
আজ সকাল ৭ পর্যন্ত দেশে মোট ১৫,৬৮,১৬,০৩১-টি টিকার ডোজ দেওয়া হয়েছে। স্বাস্থ্যকর্মীদের মধ্যে ৯৪,২৮,৮৯০ জন প্রথম ডোজ এবং ৬২,৬৫,৩৯৭ জন দ্বিতীয় ডোজ পেয়েছেন। প্রথম সারির করোনা যোদ্ধাদের মধ্যে ১,২৭,৫৭,৫২৯ জন টিকার প্রথম ডোজ ও ৬৯,২২,০৯৩ জন দ্বিতীয় ডোজ পেয়েছেন। ১৮-৪৫ বছর বয়সী নাগরিকদের মধ্যে ৮৬,০২৩ জন টিকা নিয়েছেন। যাঁদের বয়স ৬০এর বেশি তাঁদের মধ্যে ৫,২৬,১৮,১৩৫ জনকে প্রথম ডোজ এবং ১,১৪,৪৯,৩১০ জন দ্বিতীয় ডোজ দেওয়া হয়েছে। ৪৫-৬০ বছর বয়সী নাগরিকদের মধ্যে ৫,৩২,৮০,৯৭৬ জনকে প্রথম ডোজ এবং ৪০,০৮,০৭৮ জনকে দ্বিতীয় ডোজ দেওয়া হয়েছে। ১০টি রাজ্যে মোট টিকাকরণের ৬৭ শতাংশ ডোজ দেওয়া হয়েছে। পয়লা মে টিকাকরণ অভিযানের ১০৬তম দিনে ১৮,২৬,২১৯ জনকে টিকা দেওয়া হয়েছে। এদের মধ্যে ১১,১৪,২১৪ জনকে প্রথম ডোজ এবং ৭,১২,০০৫ জনকে দ্বিতীয় ডোজ দেওয়া হয়েছে।
আজ পর্যন্ত দেশে কোভিড-১৯ সংক্রমিতদের মধ্যে মোট ১,৫৯,৯২,২৭১ জন কোভিড মুক্ত হয়েছেন। জাতীয় আরোগ্যের হার ৮১.৭৭ শতাংশ। গত ২৪ ঘন্টায় নতুন করে কোভিড মুক্ত হয়েছেন ৩,০৭,৮৬৫ জন। এদের মধ্যে ৭৫.৫৬ শতাংশ ১০টি রাজ্যের বাসিন্দা। গত ২৪ ঘন্টায় নতুন করে সংক্রমিত হয়েছেন ৩,৯২,৪৮৮ জন। এদের মধ্যে ৭২.৭২ শতাংশ মানুষ মহারাষ্ট্র, উত্তরপ্রদেশ, দিল্লী, কর্ণাটক, কেরালা, ছত্তিশগড়, পশ্চিমবঙ্গ, তামিলনাড়ু, অন্ধ্রপ্রদেশ ও রাজস্থানে বাস করেন। মহারাষ্ট্রে নতুন করে ৬৩,২৮৩ জন, কর্ণাটকে ৪০,৯৯০ জন এবং কেরালায় ৩৫,৬৩৬ জন সংক্রমিত হয়েছেন। দেশে এখন চিকিৎসাধীন সংক্রমিতের সংখ্যা ৩৩,৪৯,৬৬৪ জন। ভারতে এ পর্যন্ত মোট সংক্রমিতের ১৭.১৩ শতাংশ বর্তমানে চিকিৎসাধীন। এদের মধ্যে ৮১.২২ শতাংশ ১২টি রাজ্যে বসবাস করেন।
২৯ কোটির বেশি নমুনা পরীক্ষা করা হয়েছে। মোট সংক্রমণের হার বেড়ে হয়েছে ৬.৭৪ শতাংশ।
দেশে কোভিড সংক্রমণের কারণে মৃত্যুর পরিমাণ ১.১ শতাংশ। গত ২৪ ঘন্টায় নতুন করে মারা গেছেন ৩৬৮৯ জন। এদের মধ্যে ৭৬.০১ শতাংশ ১০টি রাজ্যে বাস করেন। মহারাষ্ট্রে ৮০২ জন এবং দিল্লীত ৪১২ জনের মৃত্যুর খবর গত ২৪ ঘন্টায় পাওয়া গেছে। তবে এই সময় যে ৪টি রাজ্য ও কেন্দ্রশাসিত অঞ্চলে মৃত্যুর কোনো খবর নেই সেগুলি হল : দাদরা-নগর হাভেলী-দমন ও দিউ, লাক্ষ্মাদ্বীপ, অরুণাচলপ্রদেশ ও মিজোরাম।
SC/CB /NS
(Visitor Counter : 152